CELEX: 31990R1964
Language: mt
Date: 1990-07-06 00:00:00
Title: Ir-Regolament tal-Kummissjoni (KEE) Nru 1964/90 tas-6 ta' Lulju 1990 li jirrigwarda l-klassifika ta' ċerti oġġetti fin-nomenklatura magħquda

Avviż Legali Importanti

|

31990R1964

Official Journal L 178 , 11/07/1990 P. 0005 - 0007 Finnish special edition: Chapter 2 Volume 7 P. 0131  Swedish special edition: Chapter 2 Volume 7 P. 0131 

		Ir-Regolament tal-Kummissjoni (KEE) Nru 1964/90tas-6 ta' Lulju 1990li jirrigwarda l-klassifika ta' ċerti oġġetti fin-nomenklatura magħqudaIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill (KEE) Nru 2658/87 [1] dwar in-nomenklatura tat-tariffi u statistika u t-Tariffa Doganali Komuni, kif l-aħħar emendat bir-Regolament (KEE) Nru 1251/90 [2], u b'mod partikolari l-Artikolu 9 tiegħu,Billi sabiex tiġi żgurata l-applikazzjoni uniformi tan-nomenklatura magħquda annessa mar-Regolament imsemmi, huwa meħtieġ li jiġu adottati miżuri li jirrigwardaw il-klassifika ta' l-oġġetti msemmija fl-Anness ma’ dan ir-Regolament;Billi r-Regolament (KEE) Nru 2658/87 stabbilixxa r-regoli ġenerali sabiex tiġi interpretata n-nomenklatura magħquda u dawn ir-regoli japplikaw ukoll għal kull nomenklatura oħra li hija fl-intier tagħha jew f'parti minnha msejsa fuqha jew li żżid kull sud-diviżjoni addizzjonali magħha u li hija stabbilita b'disposizzjonijiet Komunitarji speċifiċi, bil-ħsieb li jiġu applikati l-miżuri tat-tariffi jew miżuri oħra li għandhom x'jaqsmu mal-kummerċ fl-oġġetti;Billi, skond ir-regoli ġenerali msemmija, l-oġġetti deskritti fil-kolonna 1 tat-tabella annessa mar-Regolament preżenti għandhom jiġu kklassifikati skond il-kodiċijiet tan-NM xierqa indikati fil-kolonna 2, bis-saħħa tar-raġunijiet dikjarati fil-kolonna 3;Billi l-Kumitat tan-Nomenklatura ma tax opinjoni fil-limitu taż-żmien stabbilit mill-President tiegħu, rigward l-oġġeti 3 u 4;Billi l-miżuri provduti f'dan ir-Regolament huma skond l-opinjoni tal-Kumitat tan-Nomenklatura rigward l-oġġetti 1, 2, 5 u 6,ADOTTAT DAN IR-REGOLAMENT:Artikolu 1L-oġġetti deskritti fil-kolonna 1 tat-tabella annessa huma issa klassifikati ġewwa n-nomenklatura magħquda taħt il-kodiċijiet xierqa tan-NM indikati fil-kolonna 2 tat-tabella msemmija.Artikolu 2Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, fis-6 ta' Lulju 1990.Għall-KummissjoniChristiane ScrivenerMembru tal-Kummissjoni[1] ĠU L 256, tal-10.9.1987, pġ. 1.[2] ĠU L 121, tat-12.5.1990, pġ. 29.--------------------------------------------------ANNESSId-Deskrizzjoni ta' l-oġġetti | Il-Kodiċi tal-Klassifika tan-NM | Ir-Raġunijiet |(1) | (2) | (3) |1.Apparat elettriku tal-kontroll, magħruf bħala "joystick", li jikkonsisti minn oġġett tal-kisi tal-plastik (daqsijiet: 8 × 8 × 5,5 ċm) b'lieva fir-ras tagħha u żewġ buttuni li jintgħafsu. Erba’ viti u żewġ rombli żgħar maħsuba għalbiex jirregolaw il-cursor fuq il-ħġieġa tal-monitor, huma lokati taħt l-oġġett żgħir tal-kisi. Dan l-apparat huwa marbut b'wajer u plagg speċjali tal-konnessjoni ma’ l-unità ċentrali tal-proċessar ta' kompjuter. Il-movimenti tal-manku jiġu trasmessi lill-kompjuter permezz tar-reżistenzi f'żewġ potenzjometri li huma lokati fil-kisi tal-joystick. Il-kompjuter jaqra l-valuri tar-reżistenzi, "jittraduċihom" u jaqlibhom f'movimenti tal-cursor fuq il-ħġieġa tal-monitor. | 84733000 | Il-Klassifika hija stabbilita bid-disposizzjonijiet tar-Regoli Ġenerali 1 u 6 għall-interpretazzjoni tan-nomenklatura magħquda, u bl-għoti tal-kliem tal-kodiċi tan-NM 8473 u 84733000. Mogħti illi dan l-oġġett jista’ jintuża ma’ kompjuter partikolari, ma jistax jiġi kklasifikat fil-Kapitolu 95 billi ma jissodisfax id-disposizzjonijiet tan-nota 3 mal-Kapitolu 95, u ma jistax jiġi kklassifikat fl-intestatura 8471 għaliex ma jissodisfax id-disposizzjonijiet tan-nota 5 ma’ dan il-Kapitolu. |2.Apparat elettriku tal-kontroll, magħruf bħala "mouse għall-kompjuters" li jikkonsisti minn oġġett tal-kisi b'żewġ swiċċijiet u wajer tal-konnessjoni u plagg. Ġewwa l-oġġett tal-kisi jinsab bearing tal-plastik tal-kuntatt, żewġ rombli 90° ma’ xulxin, disk stroboskopiku, sors tad-dawl u pjanċa b'ċirkwit stampat bid-dijodi u ċirkwit integrat. | 84733000 | Il-Klassifika hija stabbilita bid-disposizzjonijiet tar-Regoli Ġenerali 1 u 6 għall-interpretazzjoni tan-nomenklatura magħquda, u bil-għoti tal-kliem tal-kodiċi tan-NM 8473 u 84733000. Mogħti illi dan l-oġġett jista’ jintuża ma’ kompjuter partikolari, ma jistax jiġi kklasifikat fil-Kapitolu 95 billi ma jissodisfax id-disposizzjonijiet tan-nota 3 mal-Kapitolu 95, u ma jistax jiġi kklassifikat fl-intestatura 8471 għaliex ma jissodisfax id-disposizzjonijiet tan-nota 5 ma’ dan il-Kapitolu. |3.Sokitijiet taċ-ċirkwit integrat megħjuna mill-batteriji li jikkonsistu minn:socket ta' 28 labra, f'pakkeġġ doppju in-line ta' 18 × 36 mm kejl,mhux iktar minn żewġ batteriji tal-litju fis-socket,kontrollur C-MOS taċ-ċirkwit fl-għamla ta' ċirkwit integrat mimli mas-socket.Dawn is-sokitijiet jintużaw biex iżommu fihom, mingħajr ċirkwiti addizzjonali, memorji C-MOS u jaqilbuhom f'elementi mhux volatili tal-ħażna. Il-batterija tal-litju tiżgura illi, fl-eventwalità tat-telf tal-provvista minn barra tal-voltaġġ, l-enerġija tiġi fornita lill-modulu tal-ħażna mmontat fuq is-socket. Il-funzjoni taċ-ċirkwit kontrollur huwa li jikxef kull waqgħa tal-voltaġġ u jisswiċċja għall-ħidma tal-batterija. B'dan il-mod, l-informazzjoni maħżuna tkun protetta fil-kitba u ppriservata għal numru ta' snin. | 85061910 | Il-Klassifika hija stabbilita bid-disposizzjonijiet tar-Regoli Ġenerali 1, 3(b) u 6 għall-interpretazzjoni tan-nomenklatura magħquda, u bit-test tal-kodiċijiet tan-NM 8506 u 85061910. Il-karattru ta' l-unità jingħata mill-batterija tal-litju li tipprovdi, meta meħtieġ, il-funzjoni prinċipali. |4.Moduli tad-dijodi tal-laser li jikkonsistu minn dijodu tal-laser, dijodu ta' monitor bil-qawwa ottika, kessieħ termo-elettriku u sensur tat-temperatura mmontat ġo kisja tal-metall b'konnessjoni malju tal-fibra ottika. Il-moduli jintużaw fit-tagħmir tal-linji tat-telefon fibro ottiċi sabiex jaqilbu s-sinjali elettriċi f'sinjali tad-dawl għat-trasmissjoni permezz tal-kejbil fibro ottiku. | 85179091 | Il-Klassifika hija stabbilita bid-disposizzjonijiet tar-Regoli Ġenerali 1 u 6 għall-interpretazzjoni tan-nomenklatura magħquda, bin-Nota 2(b) mat-Taqsima XVI, u t-test tal-kodiċijiet tan-NM 8517, 851790 u 85179091. |5.Socket għat-tubi tar-raġġi katodi li jikkonsisti minn żewġ komponenti tal-plastik li jidħlu u jintrabtu ġo xulxin, li wieħed minnhom iżomm numru ta' truf metalliċi tal-konduzzjoni. Is-socket qiegħed sabiex jitwaħħal mal-bażi tat-tubu tar-raġġi katodi sabiex jgħin lit-tubu li jiġi kkonnettjat bla xkiel mas-sistema taċ-ċirkwiti tar-riċevitur tat-televiżjoni. | 85359000 | Il-Klassifika hija stabbilita bid-disposizzjonijiet tar-Regoli Ġenerali 1 u 6 għall-interpretazzjoni tan-nomenklatura magħquda, bin-Nota 2(a) mat-Taqsima XVI u bit-test tal-kodiċijiet tan-NM 8535, 853590 u 85179000. Dawn l-oġġetti mhumiex partijiet mit-tubi tar-raġġi katodi imma iktar bħala sokitijiet użati sabiex jikkonnettjaw dan it-tubu mas-sistema taċ-ċirkwiti ta' l-apparat imlesti. |6.Kaxxa għall-ħażna tas-silġ sabiex taħżen il-kwadretti tas-silġ. Dawn il-kaxxi jikkonsistu fi struttura ta' l-għamla kwadra u jinkorporaw kontenitur fuq ġewwa magħmul minn pjanċa ta' l-azzar. Il-kaxxi għandhom żewġ qoxriet b'saff tal-foam tal-plastik bejn il-qoxriet. | 94032099 | Il-Klassifika hija stabbilita bid-disposizzjonijiet tar-Regoli Ġenerali 1 u 6 għall-interpretazzjoni tan-nomenklatura magħquda, u bit-test tal-kodiċijiet tan-NM 9403, 940320 u 94032099. L-oġġetti fil-kwistjoni mhumiex mgħammra b'unità tar-refiġerazzjoni u lanqas ma huma ddisinjati sabiex jirċievu waħda (ara l-intestatura 94.03 fin-Noti ta' Spjega tas-Sistema Armonizzata, bl-esklużjoni tal-(h)). |--------------------------------------------------